Priyanka Bandara

Priyanka Bandara er en australsk forsker og aktivist. Hun er tilknyttet aktivistorganisasjonene Environmental Health Trust og Oceania Radiofrequency Scientific Advisory Association (ORSAA) som begge kjemper for aksept for at ikke-ioniserende elektromagnetisk stråling er helseskadelig.

I 2018 fikk Bandara sammen med David O. Carpenter på trykk en kommentarartikkel med tittelen Planetary electromagnetic pollution: it is time to assess its impact i tidsskriftet The Lancet Planetary Health. Dette er et såkalt open access tidsskrift uten fagfellevurdering. Det har feilaktig blitt fremmet påstander fra norske aktivister om at det var det anerkjente tidsskriftet The Lancet som hadde trykket artikkelen. I 2021 var Bandara blant forfatterne av en studie hvor det hevdes at stråling fra mobilmaster forårsaket oksidativt stress hos mus. Artikkelen ble publisert i tidsskriftet Electromagnetic Biology and Medicine der redaktør Henry Lai i likhet med Bandara og Carpenter er tilknyttet ORSAA.

Referanser 

Australiere
EMF-aktivisme
Fødselsdato ukjent